चीन और पाकिस्तान की सेनाओं की आधुनिकीकरण की तेज गति और सीमाओं पर बढ़ती आक्रामकता भारत के लिए गंभीर परेशानी चुनौती
देश की पूर्वी और पश्चिमी सीमाओं पर बनी हुई युद्ध की चुनौती के बीच सेनाओं के आधुनिकीकरण की रफ्तार बेहद धीमी है। हालात ज्यादा चिंताजनक इसलिए हो गए हैं। क्योंकि चीन और पाकिस्तान इस मामले में काफी तेजी से आगे बढ़ रहे हैं। यह जानकारी मंगलवार को संसद में पेश की गई रक्षा मामलों की स्थायी समिति की रिपोर्ट में दी गई है।
समिति ने इस बाबत भारत की धीमी प्रगति के लिए रक्षा मंत्रालय को कड़ी फटकार लगायी है। साथ ही तल्ख टिप्पणी करते हुए कहा है कि चीन और पाकिस्तान की सेनाओं की आधुनिकीकरण की तेज गति और सीमाओं पर बढ़ती आक्रामकता भारत के लिए गंभीर परेशानी का सबब बन सकती है। इसलिए इसे दुरुस्त करने के लिए तत्काल सुधारात्मक कदम उठाए जाने की आवश्यकता है।
और पढ़ें
सरकार द्वारा आधुनिकीकरण व अन्य सैन्य जरुरतों को पूरा करने के लिए आवंटित की गई पूंजीगत बजट राशि में समिति ने कुल 12 हजार 296 करोड़ रुपए की कमी के तथ्य को उजागर किया है। पूंजीगत बजट से ही सेनाओं की सामरिक तैयारियों को अमलीजामा पहनाया जाता है।
और पढ़ें